Minder is meer op Orania - Orania Beweging
Minder is meer op Orania
Jan 24, 2019 | Uncategorized | 24 comments
Het jy al daaraan gedink om na Orania toe te trek? Dalk is jy van die vele Afrikaners wat toenemend ontuis voel in Suid-Afrika, eintlik nie wil emigreer nie, maar kort voor lank besef dat jy nie kan bekostig om die skuif aan te pak nie? Wel, dalk moet jy hierdie som weer gaan maak, want as 'n mens wil trek, kan jy nie 'n blote finansiële som maak nie. Dit is ook belangrik, maar is nie al wat jy in ag moet neem nie.
Diegene wat Orania toe wil trek word dikwels met 'n indringende vraag gekonfronteer, naamlik hoe sal ek met minder dinge oor die weg kan kom? Gesien in die lig daarvan dat Orania 'n ontwikkelende dorp is, kan mense in baie gevalle nie noodwendig vir 'n soortgelyke salaris na Orania skuif nie. Dit kan dalk self iemand wat oortuig is van Orania se strewe, twee keer laat dink voor hul uiteindelik besluit om te trek.
Die bedoeling van die skrywe is nie om mense wat graag wil trek 'n onverantwoordelike keuse te laat maak nie. Orania verwag immers dat mense wat wil trek, buiten die wil om te gaan finansieel selfstandig moet wees. Eerder wil ek krities kyk na die hoë lewenspeil wat ons vandag as vanselfsprekend aanvaar en met verwysing na die minimalistiese beweging wys op 'n ander manier om rykdom te meet. Dit alles kom weer neer op die Christelike deug van "vergenoegdheid".
Hoewel ons gou sal erken dat daar ander vorme van rykdom is, is dit gewoonlik materiële rykdom wat die hardste praat. Vergelyk ons ons lewens in 'n ontwikkelde stad soos Pretoria met Orania is daar soveel meer moontlike materiële voordele in die groot stad as in die klein ontwikkelende dorp. Meer werksmoontlikhede, meer koop-opsies en meer voete by die winkel. Vreemde arbeid kan ook goedkoper bekom word, maar dit kom in die langtermyn teen 'n duur prys.
Indien 'n mens net hierdie maatstaf wil gebruik om te bepaal of 'n mens wil trek of nie, gaan meeste Afrikaners dalk eerder besluit om vas te byt in die stad of andersins as hulle nie meer in Suid-Afrika kan bly nie, vir groener weivelde oorsee gaan soek. Wanneer mense emigreer, word hierdie selfde maatstaf gebruik. Ek het al van min mense gehoor wat vir 'n kleiner salaris hul lewens in 'n ander land gaan vestig het.
Is dit dan enigsins moontlik om suksesvolle jong Afrikaners te oortuig om eerder te emigreer na Orania. Ek dink wel so. Redelik onlangs in Amerika het 'n beweging genaamd die Minimalisme ontstaan. Diegene wat dalk nog nooit van die beweging gehoor het nie, sal die volgende film (Minimalism: A Documentary) baie handig vind om meer oor hulle te leer.
In kort kom dit op die volgende neer: Terwyl materialiste daarvan uitgaan dat 'n mens soveel as moontlik besittings nodig het om gelukkig te wees, meen minimaliste dat jy eintlik so min as moontlik besitting nodig het. Joshua Fields Milburn en Ryan Nicodemus was uiters suksesvolle sakelui, wat elkeen ses-syfer salarisse verdien het. In Suid-Afrika sal dit seker sewe syfers wees as ons die Rand-Dollar wisselkoers in ag neem. Met die massiewe salarisse kon hul eintlik net koop wat hul wou en het hulle in wêreldse terme die korporatiewe leër suksesvol geklim. Die groot eise van die korporatiewe lewe het wel hul tol geëis. Milburn is van sy vrou geskei en het ook berou gehad oor min tyd wat hy met sy ma kon bestee voor sy gesterf het. Milburn en Nicodemus het ten spyte van hul finansiële sukses gevoel dat hulle iets van hul menswees in die proses prysgegee het. Hul situasie het hul ook uiters depressief laat voel.
Hul het tot die besef gekom dat 'n gejaag na rykdom 'n gejaag na wind kan wees. Dus het hul besluit om te fokus op die belangrike dinge in die lewe. Dit was naamlik om meer tyd met mense te bestee.
Milburn en Nicodemus het in 'n strewe om in minder gejaagde te lei begin om van alle onnodige besittings ontslae te raak of weg te gee. Dit het vir hulle nie primêr gegaan oor hul besittings nie, asof hul geluk direk daaraan wou verbind nie, maar ten diepste wou hul 'n meer doelgerigte lewe wou leef.
Hul wou ook hierdeur meer tyd maak vir ander. Hoe minder besittings 'n mens het, hoe meer tyd is daar vir sinvolle verhoudings, vir die gemeenskap, die gesien ens. Die ding wat hulle raakgesien het, was dat die mens met meer besittings, ook meer dinge het om hom oor te bekommer.
'n Groter motor vereis 'n groter versekeringspolis, ry meer brandstof uit en kos meer om te diens. 'n Groter huis kos meer geld, word afhanklik van vreemde arbeid, se erfbelasting is hoër, is vir kriminele meer begeerlik en kan op die ou end 'n groter las word. Eerder moet 'n mens 'n huis kry wat groot genoeg is om sinvol in te bly en self te kan onderhou.
Buiten die ekstra finansiële kommer wat aan meer besittings gekoppel word, kom al die besittings wat 'n mens opgaar in baie gevalle net eenvoudig in die pad. Dan help dit nie om meer besittings te hê nie. Nee, eerder kompliseer dit 'n mens se lewe en veroorsaak dit ekstra finansiële stres.
Verder neem dit elke dag ekstra tyd om 'n huis vol allerhande dinge skoon te maak. Dit is juis hierdie greep van die minimaliste wat Oraniërs goed sal verstaan. Oraniërs wat verstaan wat dit behels om jou eie huis skoon te hou weet goed dat hoe meer besittings jy het, hoe moeiliker maak jou huis skoon. Hoe minder dinge 'n mens het wat rondlê, hoe moeiliker is dit vir jou huis om deurmekaar te raak. Veral as jy klein kinders het.
Wat die grote van 'n mens se huis betref neem die minimaliste 'n baie interessante greep. Hul meen dat 'n mens moet probeer bly in die kleinste huis moontlik. Om te veel skuld op 'n groot huis te maak veroorsaak immers ook meer finansiële stres.
Hiermee word nie gesê dat ons almal in klein huisies moet gaan woon nie. Dit gaan eintlik daaroor dat die huis waarin 'n mens leef optimaal benut moet word. Veral as die openbare geriewe veilig en toeganklik is.
In 'n land soos Suid-Afrika waar dit in baie gevalle ongemaklik of selfs onveilig is om parkies te besoek, is dit wel soms nodig om 'n groter erf te hê. 'n Mens wil darem net hê dat jou kinders kan buite speel. Waar 'n mens van meet af 'n groot eiendom koop, kan dit 'n mens boonop onder groot finansiële druk plaas, en 'n mens afhanklik van vreemde arbeid maak as die grote van die huis en die tuin te groot is om self te onderhou. Dit bring weer 'n veiligheidsrisiko na vore, omdat 'n mens ook hierdeur toegang tot 'n mens se huis verleen aan ander.
In Orania is dinge ietwat anders. Die parkies en openbare geriewe is geredelik toeganklik, gebruikersvriendelik, skoon, word goed onderhou en is veilig. 'n Mens kan dus in Orania in 'n kleiner huis bly, maar verkry eintlik daardeur 'n groter "gemeenskaplike erf". Daar is in Orania vir kinders genoegsaam ruimte om in die strate fiets te ry, of in die parkies te gaan speel of in die openbare swembad te gaan baljaar. Van die huise in Orania het interessant genoeg nie heinings nie. 'n Mens kan dus amper sê dat 'n mens in Orania wel 'n kleiner huis kan koop, want jy kry 'n baie groot erf. Die hele dorp word jou erf wat jy met die ander Oraniërs te deel.
Dit is alles dinge wat mense in ag moet neem as hulle oorweeg om na Orania te verhuis. Dit is nie 'n ware vergelyking as 'n mens net kyk na jou huidige salaris en verwag om presies dieselfde in Orania te kry nie. Dinge soos veiligheid, speelplek vir kinders, meer tyd vir ander en 'n verwagting van 'n beter toekoms kan immers nie net koud en klinies in monetêre terme geweeg word nie.
Om 'n kleiner salaris te kry en minder besittings te hê, mag dalk nie so slegte ding wees soos wat jy dalk dink nie. Buitendien kan die twee ure per dag wat meeste mense vandag in verkeer bestee in Orania eerder in sinvolle tyd besteding met ander mense bestee word. As ons dus vanuit oortuiging 'n skuif na Orania wil maak, maar dalk van 'n kleiner salaris moet leef en in 'n kleiner plek moet bly, moet ons nie noodwendig dat hierdie skynbare struikelblokke ons keer nie.
As 'n mens wil opweeg of jy na Orania toe kan trek of nie, moet 'n mens jou som reg maak. 'n Koud en kliniese finansiële som gaan nie die volle prentjie gee nie. Dit bring ons weer uit by dit wat ons in die Bybel leer dat 'n mens vergenoegd moet wees as jy kos en klere het. Dit sê nie vir ons dat ons lui moet wees en uiters lae mikpunte in die lewe moet hê nie. Paulus waarsku juis ook hierteen. Wat hy hierdeur bedoel het, is dat ons daarteen moet waak dat 'n voortdurende gejaag na meer materiële besittings ons nie uiteindelik kelder nie.
Vir diegene wat wel bereid is om nou vir minder geld te trek en steeds aan te hou hard werk, mag hul dalk verbaas wees om uit te vind dat hul in Orania juis baie meer terug ontvang. Dit is nie vergesog dat 'n mens hier meer werksbevrediging, gesinsvreugde, meer tyd, dalk self beter gesondheid (minder stres) en 'n hoër lewenskwaliteit hier mag beleef nie. Laat ons nou nie Orania verromantiseer nie, maar laat ons ook aan die ander kant nie 'n lewe met meer materiële besittings se waarde oorskat nie.
Buitendien is die opoffering om te leer om met minder besittings oor die weg te kom, maar jou gesin se geloof en kultuur te behou, dalk klein in vergelyking met iemand wat vir meer dinge trek, maar in die proses die laasgenoemde prysgee. Om met minder dinge oor die weg te kom, is in die geval dalk 'n klein opoffering. Minder is in die geval dalk juis baie meer.
Wickus	on Januarie 24, 2019 at 2:04 nm
Goeie dag ek wil graag verhuis na orania, ek is n Jong man van 25 jaar oud en werk tans as ambagsman maar benodig n hand om te help met my trek en dan nog n werk te kry al is dit vir minder, so lank as wat my ligte aan bly en daar n dak oor my kop is en kos op die tafel vir my vrou en kind sal ek lojaal wees aan oranje tot die dag wat die dood my skei
Orania Beweging	on Januarie 25, 2019 at 7:23 vm
Wickus, ek stuur vir jou inligting op jou epos oor die proses om hier te vestig, werk ens.
Elna Van Tonder	on Januarie 25, 2019 at 2:44 nm
Goeie dag. Ek het my beroep waarvoor ek 'n passie het opgegee (ek sê opgegee want werksgeleenthede in my beroepsrigting is uiters skaars en beperk hier waar ons tans bly) agv die politieke klimaat in my werksplek. Die werk was nie die skade wat my gesin gelei het, my gesondheid en menswees meer werd nie. Ek is tans besig om te studeer in 'n nuwe studierigting wat hopelik vir my deure sal oopmaak in 'n heel nuwe beoepsrigting. Ek begeer só om weer in 'n sisteem te werk en leef waar ek welkom is en waar die waarde wat ek toevoeg saakmaak, al beteken dit dan om met heelwat minder besittings klaar te kom. Ons wil nie graag immigreer nie agv ons nou familiebande en finansiële terugslag wat 'n mens vat. Orania klink ongelooflik behawe dat dit nes immigrasie nog waarskynlik buite ons bereik is. Ons is nie finansieel onafhanklik nie.
Orania Beweging	on Januarie 31, 2019 at 11:05 vm
Ek stuur vir u inligting aan, maar u kan ook kyk op die webblad waar alles uiteengesit word.
Madelein	on Januarie 26, 2019 at 7:28 vm
Kan die nodige inligting asb vir my ook gestuur word oor die proses om daar te vestig. Dankie
Orania Beweging	on Januarie 31, 2019 at 11:03 vm
Ja, ek sal dit vir u stuur.
Willem Horne	on Januarie 29, 2019 at 7:49 nm
Wat van n pensionaris wat Orania toe wil trek?
Orania Beweging	on Januarie 31, 2019 at 10:59 vm
Ek stuur vir u inligting. Dt maak nie saak of u 'n pensionaris, 'n werknemer of ondernemer is nie, u moet uself kan onderhou en natuurlik die strewe en beginsels van Orania ondersteun en uitbou.
Howard	on Januarie 31, 2019 at 12:53 vm
Hi eks 60 jaar oud nou net besig met my pension en n kleurling kwalifeseer ek of is dit net vir witmense
Natasha Alberts	on Januarie 31, 2019 at 10:30 vm
Ek en my man oorweeg om na Orania te trek. Hy is 42 en ek 43 jaar oud. Op die oomblik sukkel hy vreeslik om werk te kry en dit voet vir ons dat hier nie maar 'n plek vir ons is nie. Ons wil graag tussen mense wees waar ons tuis kan voel en weer kan inpas in die samelewing. Ons altwee is bereid om enige werk te doen en hard te werk en ons het nie baie nodig nie. Ons is van plan om Orania e kom besoek in April 2019 met die doel om ook meer uit te vind. Kan u asb ons help met meer inligting en die proses om daar te vestig, te werk ens. asseblief.
Orania Beweging	on Januarie 31, 2019 at 10:57 vm
Ek sal vir u die inligting aanstuur na die epos.
Dirk	on Februarie 2, 2019 at 4:06 nm
Dagsê, baie goed geskryf, wie is die outeur van hierdie stuk?
Orania Beweging	on Februarie 4, 2019 at 7:38 vm
Dankie. Dis geskryf deur Victor Correia. Sy naam staan bo aan die teks
Ella	on Februarie 3, 2019 at 3:42 nm
Dis mos nou maar diskriminasie teen arm blankes nê.. Dis n skande.
Orania Beweging	on Februarie 4, 2019 at 7:39 vm
Ek verstaan nie u redenasie nie. Orania is die enigste plek in die land waar nie teen blankes, arm of ryk, gediskrimineer word nie.
Stefan	on Mei 12, 2019 at 1:26 nm
Charnelle	on Mei 14, 2019 at 5:18 nm
Ek my man en 4 jarige seuntjie sal graag wil verhuis lyk na n rustige plek en mees belangrikste veiligheid vir my seuntjie stuur asseblief informasie hoe die proses werk, Ons is bereid om ons lewenswyse te verlaag en is juis besig om skuld af te skryf
Mark	on Augustus 24, 2019 at 9:31 nm
Hello daar ek is 40 jaar oud. Ek werk tans baie hard vir baie min en het nie baie besittings nie so dit sal nie a groot aanpassing wees om orania toe te trek nie . Sal net lekker wees om saam my eie weer te bly as julle my asblf inligting kan stuur oor wat om te doen
Mark	on Augustus 24, 2019 at 9:38 nm
Wil net a koreksie maak op my e pos
Riaan Bester	on November 5, 2019 at 9:40 vm
More ek kan omtrent enige handyman werk doen en is 47. My vrou is n onderwyseres is daar enige poste beskikbaar in Orania?
Leon Coetzer	on November 18, 2019 at 7:52 nm
Alles klink te goed om waar te wees. Dit klink hemels. Agv die politiek en korrupsie hier in SA kan ek nie meer my besigheid van 25jaar bedryf nie.
Christo	on Februarie 13, 2020 at 3:15 nm
Kan iemand my asb kontak ivm met n verhuising en besigheid doen in Orania vanaf Pretoria. Ek is n pensioenaris en nog aktief in glas en aluminiumbedryf vir meer as 20 jaar. Vrou ook n pensoenaris en het eie skoonmaakdiens. Wil in Orania klein wooneenheid huur en dan later eiendom in Pta verkoop en woonplek in Orania koop.
Wicus	on Mei 5, 2020 at 4:44 nm
Goeiedag kan julle asseblief vir my inligting stuur vir aansoek om daar te kom woon en werksgeleenthede asb. Ek en my vrou en kinders wil baie graag in Orania kom woon vir beter toekoms vir ons kinders.
076 935 6976
Carla Oosthuizen	on Julie 10, 2020 at 5:59 nm
Goeie dagse ek en my man en 3 kinders sal graag orania toe will trek. My man was retrenched 5 mande gelede en sukkel om werk te kry. As daar poste oop gaan dan is dit gevul met n boetie susie of vriend en meestal nie blankes. Ons al so moeg en moedeloos. Ek het n n berig afgekom oor orania en hoe meer ek Lees ,hoe meer will ek daar bly. Mense wat omgee vir mekaar ,kinders wat veilig skool toe gaan. Ek en my man het nie baie nie,maar ons is hardwerkende mense,eerlik, lieftevol en opreg. Ons soek n dorpie waar ons oud kan raak en ons kinders kan grootmaak met God in hulle lewe. As iemand my kan help hoe ek aansoek kan om in orania te bly sal ek dit waardeur.